John Hamre

John J. Hamre (født 3. juli 1950 i Watertown i Sør-Dakota) er en amerikansk statsviter og politiker.

Han er av norsk-amerikansk slekt. Hamre tok i 1972 bachelorgrad i statsvitenskap og økonomi ved Augustana College i Sioux Falls i Sør-Dakota. Han var deretter Rockefeller-fellow et år ved Harvard Divinity School. I 1978 avla Hamre doktorgraden ved Paul H. Nitze School of Advanced International Studies ved Johns Hopkins University.«John J. Hamre», Center for Strategic and International Studies.

Hamre arbeidet i ti år for Senatets komité for de væpnede styrker. Fra 1978 til 1984 arbeidet han ved Senatets budsjettkontor, der han ble assisterende direktør for nasjonal sikkerhet og internasjonale spørsmål.«Biography: John J. Hamre, Deputy Defense Secretary», U.S. Department of Defense. Han var viseforsvarsminister i president Bill Clintons regjering fra 1997 til 1999. Hamre er siden januar 2000 leder for Center for Strategic and International Studies i Washington, DC. Siden 2007 har Hamre vært formann for Defense Policy Board.

Hamre ble i 2008 utnevnt til kommandør av Den Kongelige Norske Fortjenstorden «for sin innsats for fremme av norsk-amerikanske forbindelser».«John Hamre», kongehuset.no.

 Referanser 

Kategori:Statsvitere fra USA
Kategori:Alumni fra Johns Hopkins University
Kategori:Den Kongelige Norske Fortjenstorden
Kategori:Personer fra Codington County i Sør-Dakota
Kategori:Personer fra USA av norsk opphav
Kategori:Fødsler i 1950